# **DECIZIA ETAPEI DE ÎNCADRARE**

## Nr. 00 din 00.00.2023

Proiect

Ca urmare a solicitării de emitere a acordului de mediu adresate de **Comuna Creaca,** cu sediul în județul Sălaj, comuna Creaca, satul Creaca, nr. 179/B, înregistrată la APM Salaj cu nr. 6738/08.09.2022, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.02.2023, că proiectul: ***Reabilitare pod în localitatea Borza și pod nou în localitatea Jac, comuna Creaca, județul Sălaj***, propus a fi amplasat în județul Sălaj, comuna Creaca, satul Borza, Jac, DC 23, DC 24,

***nu se supune evaluării impactului asupra mediului și***

***nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 10 lit. b) și la pct. 13 lit. a);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei Comunei Creaca, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:*** Prin proiect se propune: *Reabilitare pod în extravilanul localității Borza și pod nou în intravilanul localității Jac, comuna Creaca, județul Sălaj,* peste cursul de apă v. Agrij (II-1.049.00.00.00.0) și p. Jac (II-1.049.05b.00.00.0), astfel:

|  |  |  |
| --- | --- | --- |
| **Amplasare pod** | **Coordonate topografice Stereo 70** | **Debit Q1%****(INHGA)** |
| *mal stâng* | *mal drept* |  |
| Reabilitare pod, în extravilanul localității Borza, pe DC 23, peste cursul de apă **v. Agrij** (II-1.049.00.00.00.0) | X(N)=368820.681Y(E)=638016.490 | X(N)=368846.898Y(E)=638026.602 | 273 m3/s |
| Construire pod nou, în intravilanul localității Jac, DC 24, peste cursul de apă **p. Jac** (II-1.049.05b.00.00.0) | X(N)=363649.207Y(E)=631322.238 | X(N)=363641.568Y(E)=631319.700 | 42,70 m3/s |

După execuția lucrărilor, cele 2 poduri vor avea următoarele caracteristici:

* *Reabilitare pod, în extravilanul localității Borza, peste cursul de apă* v. Agrij

- pod perpendicular la 90˚, față de axul cursului de apă;

- lungimea Lîn axul drumului=35,30 m, lumina=27,20 m, înălțimea H=4,30 m, lățimea la extremități diferite, lîn firul apei=10 m (mal stâng) și 10,8 m (mal drept), înălțimea liberă (de gardă)=1,17 m, lățimea părții rutiere carosabile 7÷7,8 m, cu două benzi de circulație, delimitat de 2 trotuare pietonale cu lățimea de 1 m fiecare și 2 bucăți lise parapet de siguranță cu lățimea 0,5 m fiecare;

- cotă talveg proiectat 192,02 mdMN, cotă intrados 196,32 mdMN, cotă corespunzătoare nivelului debitului cu probabilitatea de 1% (Q1%=273 m3/s) este de 195,15 mdMN și înălțimea liberă de trecere a apei este de 1,17 m;

- infrastructura va fi alcătuită din 2 culei cu fundații masive directe din beton, clasa C25/30, (cotă fundare: 188.28 mdMN), cu lungimea L=8,60÷9,40 m, înălțimea h=3,00 m și lățimea l=4,1 m, cu elevații masive, din beton, clasa C30/37, cu lungimea L=8,40 m, lățimea l= 1,50 m și cu înălțimea elevație culee C1, h1= 5,00 m respectiv înălțimea elevație culee C2, h2=4,70 m. Culeele se vor realiza cu ziduri întoarse și console pentru dren și tuburi din PVC Ø110 mm pentru barbacane. Toate elementele elevației care vor intra în contact cu terasamentul se vor izola. În spatele culeelor se va realiza un dren din piatră brută, învelit în geotextil cu rolul de colectare a apelor infiltrate în cuneta de la baza drenului și evacuare lor prin barbacane.

- suprastructura va fi formată din 7 buc. grinzi fabricate din beton precomprimate (clasa: 50/60), cu corzi aderente tip “T întors”, cu lungimea L=28,00 m și înălțimea h=1,05 m, peste care se execută o placă de suprabetonare din beton armat monolit (clasa: C35/45), cu grosimea hmin=15 cm, hidroizolație agrementată cu grosimea de 1 cm, protejată cu un strat de 3 cm din mortar asfaltic (BA8) și 2 straturi (4 cm fiecare) îmbrăcăminte de beton asfaltic BAP 16, panta tip acoperiș de 2%. În profil transversal podul va fi mărginit amonte și aval de cursul de apă prin parapeți de protecție combinat, cu lungimea de 35,3 m (pentru fiecare parte mărginită) delimitând lățimea părții carosabile de l =7,0÷7,8 m și două trotuare pietonale cu lățimea de l=1,0 m fiecare. Evacuarea apelor meteorice se va realiza prin intermediul a 2 buc. casiurilor din beton clasa C30/37;

- racordarea podului cu terasamentele se va realiza prin 4 buc. aripi din beton armat (clasa C25/30), cu elevațiile din beton clasa C30/37, având înălțimile: h1=4,5 m respective h2=3 m, lungimea L=6,1 m, așezate pe fundații din beton armat, clasa C25/30 cu înălțimea h= 1,25 m și a sferturilor de con (4 buc.) pereat cu 15 cm beton, clasa C30/37, 2 buc. casiuri din beton clasa C30/37 și 2 buc. scări de acces din beton clasa C30/37;

- racordarea podului reabilitat cu drumul comunal DC 23 se va realiza prin rampe de acces pe o lungime totală L=51 m (intrare pe pod, mal drept v. Agrij: L=34 m; ieșire de pe pod, mal stâng v. Agrij: L=17 m), cu următoarea structură rutieră: umplutură din argilă compactă, strat din balast 25 cm, strat din piatră spartă 15 cm, beton asfaltic BAD 22.4 , 6 cm și beton asfaltic BA 16 , 4 cm, panta tip acoperiș 2%;

- albia cursului de apă v. Agrij, în amplasamentul podului se va recalibra, se vor executa lucrări de curățire de depuneri aluvionare și vegetație pe o lungime de 20 m amonte și aval de podul nou, pentru îmbunătățirea caracteristicilor de scurgere. La o distanță de cca. 24,3 m, aval podul proiectat, există un prag de fund, care se va păstra.

- malurile râului Agrij în amplasamentul podului, actualmente sunt protejate cu anrocamente (apărări de mal din piatră brută), astfel prin prezenta investiție se va realiza legătura între aripile podului nou și malurile protejate. Nu se intervine asupra anrocamentelor decât pe o lungime de 20 m, mal drept amonte, unde acestea vor fi relocate.

* *Construire pod nou, în intravilanul localității Jac, peste cursul de apă p. Jac*

- pod perpendicular, la 90˚ , față de axul cursului de apă;

- lungimea Lîn axul drumului=10,4 m, lumina=7,5 m, înălțimea H=3,16 m, lățimea lîn firul apei =9,50 m, înălțimea liberă (de gardă)=1,68 m, lățimea părții rutiere 6 m, cu două benzi de circulație, delimitat de 2 trotuare cu lățimea de 1,5 m fiecare despărțite de carosabil prin 2 buc. borduri înalte cu lățimea 0,25 m fiecare și 2 bucăți lise parapet de siguranță cu lățimea 0,25 m fiecare;

- cotă talveg proiectat 238,44 mdMN, cotă intrados 241,60 mdMN, cotă corespunzătoare nivelului debitului cu probabilitatea de 1% (Q1%=42,70 m3/s) este de 239,92 mdMN și înălțimea liberă de trecere a apei este de 1,68 m;

- infrastructura va fi alcătuită din 2 culei cu fundații masive directe din beton, clasa C25/30, (cotă fundare: 235.55 mdMN ), cu lungimea L=9,30 m, înălțimea h=2,50 m și lățimea l=3,50 m, cu elevații masive, din beton, clasa C30/37, cu lungimea L=9,10 m, lățimea l=1,20 m și cu înălțimea elevație culee C1, h1= 3,50 m respectiv înălțimea elevație culee C2, h2=3,56 m. Culeele se vor realiza cu ziduri întoarse și console pentru dren și tuburi din PVC Ø110 mm pentru barbacane. Toate elementele elevației care vor intra în contact cu terasamentul se vor izola. În spatele culeelor se va realiza un dren din piatră brută, învelit în geotextil. Evacuarea apelor din spatele celor 2 culei se va realiza cu ajutorul barbacanelor și a drenurilor din piatră brută așezată pe un radier din beton armat.

- suprastructura va fi formată din 14 buc. grinzi fabricate din beton precomprimat tip GP-42-8 (clasa: C35/45), cu corzi aderente tip “T întors”, cu lungimea L=8,00 m și înălțimea h=0,42 m, peste care se execută o placă de suprabetonare din beton armat monolit (clasa: C35/45), cu grosimea hmin=15 cm, hidroizolație agrementată cu grosimea de 1 cm, protejată cu un strat de 3 cm din mortar asfaltic (BA8) și 2 straturi (4 cm fiecare) îmbrăcăminte de beton asfaltic BAP 16, panta 2%, tip acoperiș. În profil transversal podul va fi mărginit amonte și aval de cursul de apă prin parapeți metalici pietonali, cu lungimea de 10,4 m (pentru fiecare parte mărginită) delimitând lățimea părții carosabile de l=6,0 m și două trotuare pietonale cu lățimea de l=1,5 m fiecare și bordura înaltă marginală pentru poduri.

- racordarea podului cu drumul comunal DC 24 se va realiza prin rampe de acces pe o lungime totală L=50 m (intrare pe pod, mal drept p. Jac: L=18 m; ieșire de pe pod, mal stâng p. Jac: L=32 m), cu următoarea structură rutieră: umplutură din argilă compactă, strat din balast - 25 cm, strat din piatră spartă -15 cm, beton asfaltic BAD 22.4 - 6 cm și beton asfaltic BA 16 - 4 cm, panta tip acoperiș 2%. Rampele de acces se vor delimita prin parapeți de protecție tip H1 cu lungimea totală L= 30 m, se prevede rigole de scurgere a apelor, din beton în lungime de 27,2 m (amonte dreapta, L1= 10.85 m, aval dreapta L2=9,55 m, aval stânga, L3= 6,80 m);

- talvegul cursului de apă p. Jac, amonte (L=20 m) ÷ sub pod ÷ aval (L=20 m) se betonează (clasa: C30/37) cu un pereul, având grosimea h=15 cm, aplicat pe un strat de balast, h=0,20 m. La extremitățile amonte și aval ale pereului din beton se fixează 2 buc. pinteni din beton monolit clasa C30/37, astfel:

 - pinten (grindă) amonte: lungimea totală L=12,55 m, cu încastrare în ambele maluri pe o lungime L1=L2=3 m, înălțimea h=1,0 m (în dreptul talvegului), lățimea l1=0,70 m la partea superioară și l2=0,5 m la partea inferioară, continuată pe o lățime l=1,00 m amonte cu rizberme din anrocamente din piatră brută având grosimea de h=50 cm, și cu asigurarea migrării ihtiofaunei;

- pinten (grindă) aval: lungimea totală L=10,55 m, cu încastrare în ambele maluri pe o lungime L1=1,50 m mal stâng și L2=2,0 m mal drept, înălțimea h=1,0 m (în dreptul talvegului), lățimea l1=0,70 m la partea superioară și l2=0,5 m la partea inferioară, continuată pe o lungime L=7,55 m amonte cu rizberme din anrocamente din piatră brută având grosimea de h=50 cm, și cu asigurarea migrării ihtiofaunei;

- taluzurile cursului de apă p. Jac, amonte (L=20 m) și aval (L=20 m) de podul nou se betonează (clasa:C30/37) cu un pereul, având grosimea h1=15 cm, aplicat pe un strat de balast, h2= 0,20 m, panta 1:1, asigurându-se stabilitatea malurilor.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei si a biodiversităţii***:

 La realizarea proiectului se vor utiliza următoarele resurse naturale: piatră spartă, balast, agregate minerale, nisipuri, pământ; și următoarele materiale: beton ciment, armătură, geotextil, hidroizolație din bitum filerizat, beton asfaltic, oțel beton.

Aprovizionarea se va realiza treptat, evitendu-se astfel stocarea de materii prime pe termen lung. Betonul se va aduce pe amplasament preparat și se va pune în operă. Pentru utilaje și mașinile de transport se va utiliza motorină ce va fi asigurată de la stațiile de distribuție din zonă.

 **b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

 **b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;

***Măsuri pentru protecția factorului de mediu aer:***

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* diminuarea la minimum a înălţimii de descărcare a materialelor care pot genera emisii de particule;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cât mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;
* umectarea căilor de acces și a drumurilor tehnologice în perioada secetoasă și ori de căte ori situația o impune, în funcție de frecvența traficului și condițiile atmosferice, pentru evitarea ridicării pulberilor fine în atmosferă;

***Măsuri pentru protecția factorului de mediu sol si subsol:***

* dimensionarea lucrărilor la suprafața strict necesară;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* antreprenorul trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;
* antreprenorul trebuie să se asigure ca deșeurile rezultate pe durata execuției lucrărilor sunt colectate selectiv și depozitate în pubele în funcție de fiecare tip de deșeu;

***Măsuri pentru protecția factorului de mediu apă de suprafață si subterană:***

* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* se va respecta strict proiectul de execuție aprobat;
* monitorizarea și verificarea periodică a stării tehnice a utilajelor, echipamentelor și a mijloacelor de transport și păstrarea acestora în condiții bune de funcționare;
* utilajele și vehiculele nu se vor spăla pe amplasament;
* organizarea de șantier nu va fi amplasată în apropierea cursurilor de apă;

***Măsuri pentru protecția așezărilor umane:***

* nu vor fi afectate construcții și așezări umane, în apropierea proiectului propus. Nu există monumente istorice sau arhitecturale, zone de interes istorico-tradițional, care să fie afectate sau care să necesite protecție;
* se vor respecta cu strictețe perimetrul de implementare a proiectului;
* nu se vor ocupa suprafețe suplimentare pentru depozitarea deșeurilor rezultate, depozitarea temporară de material, staționarea/gararea utilajelor;
* se va respecta întocmai tehnologia propusă prin proiect;
* dotările și măsurile prevăzute pentru protecția factorilor de mediu, cât și lucrările ce se vor executa în cadrul investiției propuse asigură încadrarea în concentrațiile maxime admisibile în ceea ce privește emisia și imisia poluanților;

***Măsuri împotriva zgomotului si vibrațiilor:***

* sursele de zgomot si vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;

***Lucrări de organizare de șantier***:

În etapa de execuție a proiectului, va fi necesară realizarea unei organizări de șantier ce va fi utilizată în principal pentru depozitarea temporară a materialelor necesare execuției proiectului și a deșeurilor rezultate din lucrări (cu excepția pământului excavat). De asemenea, constructorul va instala în incinta organizării de șantier containere pentru birouri, toalete ecologice, puncte PSI, parcare autorturisme. Organizarea de șantier va fi imprejmuită.

La finalizarea lucrărilor, amplasamentul organizării de șantier se va elibera de utilaje și construcții mobile (containere), de toate materialele și deșeurile, iar zona va fi readusă la caracteristicile optime pentru utilizare.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât si pe timpul funcționării construcției.

În proiect s - au prevăzut măsuri obligatorii pentru executantul lucrării astfel încât să se preîntâmpine degradarea componentelor de mediu. În acest sens se vor avea în vedere:

* protejarea solului și subsolului în zonele adiacente obiectivului de lucru;
* interzicerea depozitării de materiale sau staționării utilajelor în albie;
* evitarea poluării apelor și solului cu produse petroliere ca urmare a exploatării utilajelor tehnologice;
* utilizarea de vehicule și utilaje de lucru prevăzute cu motoare cu emisii reduse;
* verificarea periodică și intreținerea corespunzătoare a vehiculelor și utilajelor de lucru;
* restrângerea pe cât posibil a spațiului de depozitarea materiilor prime pe suprafețe rațional dimensionate, lângă obiectivul de execuție;
* managementul corespunzător al deșeurilor;

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 22 din 05.09.2022 emis de Primăria Comunei Creaca: pod existent pe drumul comunal DC 23, extravilanul localității Borza, pod existent pe drumul comunal DC 24, intravilanul localității Jac. Ambele amplasamente sunt pe domeniul public al comunei Creaca, în extravilanul localității Borza, respectiv intravilanul localității Jac.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, pe perioada de execuţie și funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

**Amplasament:** în extravilanul localității Borza spre Prodănești, pe drumul comunal DC 23, pod existent și degradat peste v. Agrij și în intravilanul localității Jac, pe drumul comunal DC 24, pod existent și degradat peste p. Jac, pe domeniul public al comunei Creaca, b.h. Someș – Crasna.

**Corp de apă de suprafață:** RORW2.1.49\_B1, „Agrijși afluenți”.

**Corp de apă subteran:** din freatic - ROSO11, “Someșul Superior, lunca și terasele” pentru podul situat în extravilanul loc.Borza și în afara corpurilor de apă pentru podul din intravilanul localității Jac;

Lucrările propuse în documentația tehnică de fundamentare au drept scop execuția unui pod nou, pe amplasamentul podului existente, având o stare tehnică nesatisfăcătore, peste cursul de apă v. Agrij, situat în extravilanul localității Borza și construirea unui pod nou pe amplasamentul podului existente, având o stare tehnică nesatisfăcătore, peste cursul de apă p. Jac, în intravilanul localității Jac, comuna Creaca, județul Sălaj, pentru asigurarea legături rutiere cu drumul județean DJ 108A. Prin realizarea investiției se va asigura confortul și siguranța circulației rutiere, scăderea timpului de parcurs, stimularea dezvoltării economice și sociale durabile a zonei.

- în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către SGA Sălaj, nr. 12/02.02.2023 înregistrată la APM Sălaj cu nr. 1043/03.02.2023, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. SJ-00 din 00.00.2023,*** eliberat de ***Sistemul de Gospodărire a Apelor Sălaj***:
* Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
* Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
* Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
* Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
* Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
* La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
* Recepția lucrărilor se va face în prezența delegatului Sistemului de Gospodărire a Apelor Sălaj.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.
* Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. SJ-00 din 00.00.2023,*** eliberat de ***Sistemul de Gospodărire a Apelor Sălaj***.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György